CCCLXXXV.  Ad Manfredum Mantuanum et Lotharium Vicentinum, episcopos.   (Anno 1139, April. 16.) [TIRABOSCHI,  Storia della badia di Nonantola,  II, p. 249, ex codice Vaticano membranac. in-4, n. 285, pagina extrema a tergo.]
INNOCENTIUS episcopus, servus servorum Dei, venerabilibus fratribus M Mantuano et L. Vicentino episcopis, salutem et apostolicam benedictionem.
Inter dilectum filium nostrum Ild. Nonantulanum abbatem et fratrem nostrum T. Veronensem episcopum super plebe de Nogaria et capellis suis gravis quaestio agitatur. Quam nimirum controversiam discretioni vestrae duximus committendam. Per apostolica igitur scripta fraternitati vestrae praecipiendo mandamus quatenus praefatum locum usque ad proximi Kal. Junii pariter adeatis, et si constiterit Nonantulanum monasterium praefatas ecclesias possedisse, et sine judicio amisisse, ipsum earumdem possessioni restituatis. Hoc ipsum, etiamsi praenominatus episcopus ad vocationem vestram non venerit, nihilominus faciatis. Dat. Lat. XVI Kal. Maii.
[ANFREDO]